pythainlp/thai-wiki-dataset-v3 huggingface dataset:
วงศ์ฝิ่น

วงศ์ฝิ่น หรือ Papaveraceae  หรือวงศ์ป๊อบปี้ เป็นวงศ์ของพืชมีดอกซึ่งมีสมาชิกราว 30 สกุล ประมาณ 600 สปีชีส์ อยู่ในอันดับพวงแก้วกุดั่น วงศ์นี้กระจายตัวในที่อุณหภูมิปานกลางหรือกึ่งเขตร้อน แต่พบน้อยในเขตร้อน ส่วนใหญ่เป็นพืชล้มลุก ส่วนน้อยที่เป็นไม้พุ่มและไม้ยืนต้น
== การจัดจำแนก ==
ระบบ AGI II ให้วงศ์นี้อยู่ในอันดับ Ranunculales ในกลุ่มของ พืชใบเลี้ยงคู่แท้ แต่ได้แบ่งวงศ์นี้ออกเป็นสองกลุ่มคือ
Papaveraceae sensu lato, เป็นพืชที่เดิมอยู่ในวงศ์ Fumariaceae และ Pteridophyllaceae
Papaveraceae sensu stricto, เป็นพืชที่อยู่ในวงศ์นี้ตามระบบ Cronquist มี 26 สกุลและประมาณ 250 สปีชีส์
สกุลใน Papaveraceae sensu stricto


{|
|- valign="top"
|
Arctomecon
ArgemonePrickly Poppy
Bocconia
CanbyaPygmy Poppy
Chelidonium
DendromeconBush Poppy
Eomecon
Eschscholzia
Glaucium
HunnemanniaMexican Poppy
Hylomecon
MacleayaPlume Poppy
|
MeconellaFairy Poppy
MeconopsisBlue Poppy
PapaverPoppy
PlatystemonCreamcups
Platystigma
Roemeria
Romneya
SanguinariaBloodroot
Stylomecon
StylophorumCelandine Poppy
|}
สกุลที่มาจาก Pteridophyllaceae คือ :
Pteridophyllum
อีก 20 gสกุลที่มาจากวงศ์ Fumariaceae คือ :
{|
|- valign="top"
|
Adlumia
Capnoides
Ceratocapnos
Corydalis
Cryptocapnos
Cysticapnos
Dactylicapnos
Dicentra
Discocapnos
Ehrendorferia
|
Fumaria
Fumariola
Hypecoum
Ichtyoselmis
Lamprocapnos
Platycapnos
Pseudofumaria
Rupicapnos
Sarcocapnos
Trigonocapnos
|}
== แหล่งข้อมูลอื่น ==
Papaveraceae in Topwalks 
Papaveraceae  [sensu stricto] in L. Watson and M.J. Dallwitz (1992 onwards). The families of flowering plants .
Papaveraceae [sensu lato] in the Flora of North America
NCBI Taxonomy Browser [sensu stricto]
links at CSDL 
Family Papaveraceae  Flowers in Israel
JAMES C. CAROLAN, INGRID L. I. HOOK, MARK W. CHASE, JOACHIM W. KADEREIT and TREVOR R. HODKINSON. Phylogenetics of Papaver and Related Genera Based on DNA Sequences from ITS Nuclear Ribosomal DNA and Plastid trnL Intron and trnL–F Intergenic Spacers. Annals of Botany 2006 98 (1) :141-155
Frank R. Blattner and Joachim W. Kadereit. Morphological evolution and ecological diversification of the forest-dwelling poppies (Papaveraceae: Chelidonioideae) as deduced from a molecular phylogeny of the ITS region. Plant Systematics and Evolution Volume 219, Numbers 3-4 / September, 1999 181-197
ฝิ่นหนาม

thumb

ฝิ่นหนาม (; Mexican poppy; Mexican prickly poppy; cardo หรือ cardosanto) จัดเป็นดอกป๊อปปี้ชนิดหนึ่งที่พบในเม็กซิโก เป็นพืชที่ทนต่อความแห้งแล้งและดินเสื่อมโทรม มักพบในพื้นที่ถนนตัดใหม่ มียางสีเหลือง ซึ่งเป็นพิษต่อสัตว์ฟันแทะ แต่ชาวอินเดียนแดงพื้นเมืองในเม็กซิโกและสหรัฐฝั่งตะวันตกใช้พืชนี้เป็นยา
==องค์ประกอบทางเคมี==
เมล็ดของฝิ่นหนามประกอบด้วยน้ำมันรับประทานไม่ได้สีเหลืองอ่อน 22-36% เรียก argemone oil หรือ katkar oil ซึ่งประกอบด้วยอัลคาลอยด์ที่เป็นพิษ ได้แก่ sanguinarine และ dihydrosanguinarine นอกจากนั้น ยังพบอัลคาลอยด์ชนิด quaternary isoquinoline alkaloid อีกสี่ชนิดคือ dehydrocorydalmine jatrorrhizine columbamine และ oxyberberine ที่แยกได้จากพืชทั้งต้นของฝิ่นหนาม เมื่อกรีดฝักจะได้ยางสีเหลืองตามรอยแผล ซึ่งมีเบอเบอรีน และ โพรโทพีน
==ความเป็นพิษ==
เมล็ดของฝิ่นหนามคล้ายกับเมล็ดของมัสตาร์ด ( Brassica nigra) ทำให้เมล็ดของฝิ่นหนามกลายเป็นสิ่งปลอมปนของเมล็ดมัสตาร์ดได้ ทำให้เกิดความเป็นพิษขึ้น ซึ่งพบเหตุการณ์นี้หลายครั้งใน  อินเดีย ฟิจิ แอฟริกาใต้ และประเทศอื่นๆ การเกิดขึ้นครั้งล่าสุด เกิดที่อินเดียเมื่อ พ.ศ. 2541 การปนเปื้อนน้ำมันจากฝิ่นหนามเพียง 1% ทำให้เกิดอาการทางคลินิกได้ ความเป็นพิษของ Katkar oil ทำให้เกิดอาการบวมโดยเฉพาะที่ขา
==แพทย์พื้นบ้าน==
ชาวเซรีในซาโนรา ประเทศเม็กซิโกใช้ฝิ่นหนามทั้งต้นทั้งสดและแห้ง น้ำที่ได้จากการแช่ใช้ดื่มรักษาอาการปวดไต ช่วยขับรกและทำความสะอาดร่างกายหลังคลอดบุตร  เมื่อชาวสเปนมาถึงซาโนราได้นำฝิ่นหนามไปใช้เป็นยาด้วยโดยใช้เป็นยาแก้ปวดและยากล่อมประสาท  เมล็ดใช้เป็นยาระบาย ในมาลีใช้รักษามาลาเรีย
== อ้างอิง ==
วงศ์ฝิ่น
พืชมีพิษ
สมุนไพร
สมศักย์ ภูรีศรีศักดิ์

สมศักย์ ภูรีศรีศักดิ์ เป็นรัฐมนตรีว่าการกระทรวงการท่องเที่ยวและกีฬา ในรัฐบาลนางสาวยิ่งลักษณ์ ชินวัตร และเป็นอดีตผู้ว่าราชการจังหวัดสุพรรณบุรี ต่อเนื่องถึง 6 ปี
== ประวัติ ==
สมศักย์ เกิดเมื่อวันที่ 15 พฤศจิกายน พ.ศ. 2494 สำเร็จการศึกษาระดับปริญญาตรี สาขาวิชาวิศวกรรมโทรคมนาคม คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และปริญญาโท สาขาวิชารัฐประศาสนศาสตร์ จากสถาบันบัณฑิตพัฒนบริหารศาสตร์
== การทำงาน ==
สมศักย์ เริ่มรับราชการในกระทรวงมหาดไทย เมื่อปี พ.ศ. 2520 ในตำแหน่งวิศวกรไฟฟ้าสื่อสาร กองการสื่อสาร สำนักงานปลัดกระทรวงมหาดไทย และได้รับตำแหน่งสูงสุดคือ ผู้ว่าราชการจังหวัดสุพรรณบุรี ซึ่งดำรงตำแหน่งดังกล่าวยาวนานถึง 6 ปีก่อนที่จะเกษียณอายุ ทำให้เขามีความใกล้ชิดกับนักการเมืองในจังหวัดสุพรรณบุรี คือ นายบรรหาร ศิลปอาชา
ต่อมาในเดือนเมษายน พ.ศ. 2556 เขาได้รับแต่งตั้งเป็นรัฐมนตรีว่าการกระทรวงการท่องเที่ยวและกีฬา ในรัฐบาลนางสาวยิ่งลักษณ์ ชินวัตร แทนตำแหน่งที่ว่างลงเนื่องจากนายชุมพล ศิลปอาชา ถึงแก่อสัญกรรม แม้ว่าก่อนหน้านั้นจะมีกระแสข่าวว่า พ.ต.ท.ทักษิณ ชินวัตร ไม่เห็นด้วยกับการแต่งตั้งเขาก็ตาม
== เครื่องราชอิสริยาภรณ์ ==
== อ้างอิง ==
วิศวกรชาวไทย
ข้าราชการพลเรือนชาวไทย
ผู้ว่าราชการจังหวัดสุพรรณบุรี
นักการเมืองไทย
รัฐมนตรีว่าการกระทรวงการท่องเที่ยวและกีฬาไทย
พรรคชาติไทยพัฒนา
บุคคลจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
ผู้บังคับบัญชาและเจ้าหน้าที่กองอาสารักษาดินแดน
มหาวิทยาลัยคิมอิลซ็อง

มหาวิทยาลัยคิมอิลซอง (김일성종합대학) เป็นมหาวิทยาลัยแห่งแรกในเกาหลีเหนือ ก่อตั้งขึ้นเมื่อวันที่ 9 ตุลาคม ค.ศ. 1946 มีเนื้อที่ทั้งหมด 37 เอเคอร์ ในกรุงเปียงยาง เมืองหลวงของประเทศ มหาวิทยาลัยตั้งตาชื่ออดีตผู้นำเกาหลีเหนือคิม อิลซอง มหาวิทยาลัยคิม อิลซองมีอาคารศึกษาวิชาการทั้งหมด 10 อาคาร แยกออกเป็น 50 ห้อง เช่นห้องสมุด,พิพิธภัณฑ์,ศูนย์ R&D ,หอพักและโรงพยาบาล
มหาวิทยาลัยแห่งนี้ตั้งชื่อตามผู้ก่อตั้งเกาหลีเหนือ (สาธารณรัฐประชาธิปไตยประชาชนเกาหลี) การเรียนหลักสูตรภาควิชาสังคมศาสตร์ใช้เวลาในการเรียน 5 ปีและภาควิชาวิทยาศาสตร์ธรรมชาติใช้เวลา 6 ปีจึงจะจบหลักสูตร
== ภาควิชา ==
=== สังคมศาสตร์ ===
ประวัติศาสตร์
ปรัชญา
รัฐบาลและเศรษฐศาสตร์
กฎหมาย
การเมือง
ความสัมพันธ์ระหว่างประเทศ
ภาษาเกาหลี
ภาษาต่างประเทศ
=== วิทยาศาสตร์ธรรมชาติ ===
ฟิสิกส์
คณิตศาสตร์
ชีววิทยา
ภูมิศาสตร์
เคมี
ธรณีวิทยา
พลังงานปรมาณู
ออโตเมชั่น
== อ้างอิง ==
คิม อิลซอง
คิม อิล-ซ็อง
กองทัพบกประชาชนเกาหลี

กองทัพบกประชาชนเกาหลี (KPAGF; ฮันกึล: 조선인민군 륙군; ฮันจา: 朝鮮人民軍 陸軍) เป็นสาขาหลักของกองทัพของกองทัพประชาชนเกาหลี รับผิดชอบในการดูแลรักษาดินแดนของเกาหลีเหนือ
กองทัพบกเกาหลี
กองทัพเกาหลีเหนือ
ดับเบิลยูดับเบิลยูอี เพย์แบ็ค

ดับเบิลยูดับเบิลยูอี เพย์แบ็ค เป็นศึกใหญ่ของ WWE ที่จัดขึ้นครั้งแรกในเดือนมิถุนายน ปี ค.ศ. 2013 และได้เปลี่ยนมาจัดแทนรายการดับเบิลยูดับเบิลยูอี โนเวย์เอาท์
==วันที่และสถานที่ของเพย์แบ็ค==
{|class="wikitable" style="margin: 0 auto"
|style="background:#FBB; width:2em"|
|รายการของค่าย Raw
|}
==อ้างอิง==
==ดูเพิ่ม==
รายชื่อรายการเพย์-เพอร์-วิวของดับเบิลยูดับเบิลยูอี
==แหล่งข้อมูลอื่น==
รายการเพย์-เพอร์-วิวของดับเบิลยูดับเบิลยูอี
ดับเบิลยูดับเบิลยูอี เพย์แบ็ค
เทคโนโลยีโกลไลน์

เทคโนโลยีโกลไลน์ (goal-line technology) เป็นการกำหนดว่าลูกฟุตบอลนั้นได้ข้ามผ่านเส้นประตูไปอย่างสมบูรณ์ ในการแข่งขันฟุตบอล โดยการที่อุปกรณ์อิเล็กทรอนิกส์จะแจ้งเตือนผู้ตัดสินว่าลูกบอลข้ามผ่านเส้นประตูและหรือไม่ วัตถุประสงค์ของเทคโนโลยีนี้ไม่ได้ต้องการมาทำหน้าที่แทนผู้ตัดสิน แต่เพิ่มทางเลือกในการตัดสินใจ เทคโนโลยีนี้จะแจ้งเตือนว่าลูกฟุตบอลข้ามผ่านเส้นไปแล้วอย่างชัดเจน และข้อมูลนี้จะแจ้งเตือนผู้ตัดสิน ให้ผู้ตัดสินสามารถตัดสินใจได้ ซึ่งก่อนหน้านี้มีปัญหาต่าง ๆ นานาที่ผู้ตัดสินไม่ให้ลูกที่ผ่านข้ามเส้นไปแล้วเป็นประตูในการแข่งขันพรีเมียร์ลีก, ฟุตบอลโลก 2010, ฟุตบอลชิงแชมป์แห่งชาติยุโรป 2012 และเริ่มใช้ในการแข่งขันฟุตบอลโลก 2014
== อ้างอิง ==
อุปกรณ์ฟุตบอล
อีซูซุ วิซาร์ด

อีซูซุ มิว / วิซาร์ด (Isuzu MU / Wizard) เป็นรถยนต์เอนกประสงค์สมรรถนะสูงขนาดกลาง (Mid-Size SUV) ผลิตโดยอีซูซุ เริ่มผลิตเมื่อปี พ.ศ. 2532 และเลิกผลิตเมื่อปี พ.ศ. 2547 โดยมีอีซูซุ มิว-เซเว่นเข้ามาทดแทน เป็นรถ SUV ขนาดกลางที่ใช้แพลตฟอร์มร่วมกับอีซูซุ ฟาสเตอร์ รถกระบะอีกรุ่นหนึ่งของอีซูซุ มีวิวัฒนาการตามช่วงเวลาได้ 2 Generation (รุ่น) ดังนี้
== รุ่นที่ 1 (UCS55/UCS69GW; พ.ศ. 2532-2541) ==

อีซูซุ วิซาร์ด รุ่นที่ 1 เริ่มผลิตเมื่อปี พ.ศ. 2532 มีตัวถัง 2 แบบ คือ เอสยูวี 3 และ 5 ประตู ในรุ่น 3 ประตูใช้ชื่อในการทำตลาดว่า อีซูซุ มิว (Isuzu Mu) ระบบขับเคลื่อนจะเป็นระบบขับเคลื่อนล้อหลัง และระบบขับเคลื่อนสี่ล้อ เครื่องยนต์จะมีหลากหลายขนาด ทั้งจากอีซูซุและจีเอ็ม มีทั้งเครื่องยนต์ 2.3 ,2.4 ,2.5 ,2.6 ,2.8 ,3.0 ,3.1 และ 3.2 ลิตร มีทั้งเครื่องยนต์เบนซินและดีเซล มีฐานการประกอบที่ประเทศญี่ปุ่น ,อียิปต์ ,ไทย ,อังกฤษและสหรัฐอเมริกา ในยุโรปจะใช้ชื่อในการทำตลาดเป็นแบรนด์โอเปิล ในชื่อ โอเปิล ฟรอนเทอรา (Opel Frontera) ซึ่งเป็นแบรนด์ของจีเอ็มที่ทำตลาดในยุโรปขณะนั้น
ในประเทศไทย บริษัท ตรีเพชรอีซูซุเซลส์ จำกัด เคยนำอีซูซุ วิซาร์ด รุ่นที่ 1 มาเปิดตัวในประเทศไทยเมื่อปี พ.ศ. 2536 เป็นรถประกอบในประเทศ โดยในครั้งแรกใช้ชื่อในการขายว่า อีซูซุ คาเมโอ (Isuzu Cameo) เครื่องยนต์ที่ขายในไทยจะเป็นเครื่องยนต์ดีเซล 2.5 ลิตร เกียร์ธรรมดา 5 สปีด ใช้ชิ้นส่วนร่วมกับ Isuzu TFR หรือที่เป็นที่รู้จักในตลาดมือสองว่า โฉมมังกรทอง นั่นเอง ต่อมาในปี พ.ศ. 2541 ได้มีการ Minorchange ครั้งใหญ่ โดยเปลี่ยนชื่อเป็น อีซูซุ เวก้า (Isuzu Vega) มีเครื่องยนต์ดีเซล 2.8 และ 3.0 ลิตร ระบบเกียร์จะเป็นเกียร์ธรรมดา 5 สปีดและเกียร์อัตโนมัติ 4 สปีด แบบ Technomatics ขายไปได้เรื่อยๆ จนถึงปี พ.ศ. 2547 จึงเลิกผลิตไป
== รุ่นที่ 2 (UER25FW, UES25FW, UES73FW; พ.ศ. 2541-2547) ==

อีซูซุ วิซาร์ด รุ่นที่ 2 เริ่มผลิตในปี พ.ศ. 2541 เป็นรุ่นแรกที่ใช้ชื่อวิซาร์ดอย่างจริงจัง รวมทั้งในญี่ปุ่นด้วย มีฐานการประกอบที่ประเทศญี่ปุ่น ,สหรัฐอเมริกาและตูนิเซีย มีเครื่องยนต์เพียง 3 ขนาดคือ 2.2 ,3.2 และ 3.5 ลิตร ยังมีการผลิตที่ยุโรปในแบรนด์โอเปิลเหมือนเดิม แต่รุ่นนี้ไม่มีจำหน่ายในประเทศไทย เพราะในช่วงนั้น อีซูซุมี SUV ขนาดกลางสำหรับตลาดไทยอยู่แล้ว คือ อีซูซุ เวก้า ซึ่งก็คือรุ่นที่ 1 นำมาไมเนอร์เชนจ์นั่นเอง เลิกผลิตในปี พ.ศ. 2547 โดยมีอีซูซุ มิว-เซเว่นเข้ามาขายแทน รวมถึงในตลาดไทยด้วย ที่มีมิว-เซเว่นเข้ามาขายตั้งแต่ปี พ.ศ. 2547 เมื่อหมดอายุการตลาดของเวก้าแล้ว
วิซาร์ด
โปรแกรมเลียนแบบเทอร์มินัล

โปรแกรมเลียนแบบเทอร์มินัล (terminal emulator) หรือ โปรแกรมเทอร์มินัล เป็นโปรแกรมแสดงผลเลียนแบบเทอร์มินัลคอมพิวเตอร์ภายในสถาปัตยกรรมการแสดงผลอื่นอีกทอด ถึงแม้คำว่าเทอร์มินัลนี้จะมีความหมายใกล้เคียงกับเชลล์หรือเทอร์มินัลข้อความ แต่ก็ได้รวมเทอร์มินัลประเภทอื่น ๆ เช่น บนส่วนต่อประสานกราฟิก เข้าไปด้วย โปรแกรมเทอร์มินัลภายในส่วนต่อประสานกราฟิกกับผู้ใช้มักเรียกกันว่า หน้าต่างเทอร์มินัล
ส่วนต่อประสานกับผู้ใช้
รายพระนามคู่อภิเษกสมรสในพระมหากษัตริย์กัมพูชา

== อาณาจักรฟูนัน ==
=== ราชวงศ์เกาฑิณยะ-จันทรวงศ์ ===
== อาณาจักรเจนละ ==
=== ราชวงศ์กัมโพช-สุริยวงศ์ ===
=== ราชวงศ์เกาฑิณยะ-จันทรวงศ์ ===
=== ราชวงศ์กัมโพช-สุริยวงศ์ ===
=== ราชวงศ์เกาฑิณยะ-จันทรวงศ์ ===
== อาณาจักรพระนคร ==
=== ราชวงศ์เกาฑิณยะ-จันทรวงศ์ ===
=== ราชวงศ์ศรวะ ===
=== ราชวงศ์มหิธรปุระ ===
=== ราชวงศ์ตรีภูวนาทิตย์ ===
=== ราชวงศ์มหิธรปุระ ===
=== ราชวงศ์ตรอซ็อกผแอม ===
=== ราชวงศ์สุพรรณภูมิ ===
== อาณาจักรเขมรจตุมุข ==
=== ราชวงศ์ตรอซ็อกผแอม ===
=== ราชวงศ์พระเสด็จกัน ===
== อาณาจักรเขมรละแวก ==
=== ราชวงศ์ตรอซ็อกผแอม ===
== อาณาจักรเขมรศรีสันธร ==
=== ราชวงศ์ตรอซ็อกผแอม ===
== อาณาจักรเขมรอุดง ==
=== ราชวงศ์ตรอซ็อกผแอม ===
== อาณาจักรกัมพูชาในอารักขาของฝรั่งเศส ==
=== ราชวงศ์ตรอซ็อกผแอม ===
== ราชอาณาจักรกัมพูชาที่ 1 ==
=== ราชวงศ์ตรอซ็อกผแอม ===
== ราชอาณาจักรกัมพูชาที่ 2 (พระราชอาณาจักรกัมพูชา) ==
=== ราชวงศ์ตรอซ็อกผแอม ===
== อ้างอิง ==
ราชินีแห่งกัมพูชา
ก
โซยุซ ทีเอ็มเอ-08เอ็ม

โซยุซ TMA-08M (Soyuz TMA-08M หรือ Союз ТМА-08M) เป็นเที่ยวบินสู่สถานีอวกาศนานาชาติในปี 2013 ขนส่งด้วยนักบินอวกาศ 3 คนจากลูกเรือExpedition 35สู่สถานีอวกาศนานาชาติ TMA-08M เป็นเที่ยวบินครั้งที่ 117 ของยานโซยุซ เที่ยวบินแรกที่เปิดตัวในปี 1967 และมีกำหนดจะอยู่เทียบกับสถานีอวกาศนานาชาติสำหรับ Expedition 36 เพิ่มเพื่อทำหน้าที่เป็นยานการหลบหนีฉุกเฉิน
==อ้างอิง==
ภารกิจโซยุซที่มีมนุษย์ควบคุม
ภารกิจอวกาศในปี พ.ศ. 2556
เซ็พ บลัทเทอร์

โยเซ็ฟ "เซ็พ" บลัทเทอร์ (Joseph "Sepp" Blatter; เกิดเมื่อวันที่ 10 มีนาคม พ.ศ. 2479) เป็นผู้บริหารฟุตบอลชาวสวิตเซอร์แลนด์ เป็นประธานฟีฟ่าคนที่ 8 โดยเริ่มดำรงตำแหน่งในปี พ.ศ. 2541 ต่อจากโฌเอา อาเวลังฌี เขาได้รับเลือกอีกครั้งในปี พ.ศ. 2545, 2550, 2554 และ 2558 เช่นเดียวกับอาเวลังฌี บลัทเทอร์สนับสนุนให้ประเทศในทวีปแอฟริกาและเอเชียมีบทบาทในฟุตบอลระดับโลกมากขึ้น
วันที่ 2 มิถุนายน พ.ศ. 2558 หกวันหลังจากอัยการสหรัฐสั่งฟ้องเจ้าหน้าที่ฟีฟ่าหลายคนว่าทุจริต ติดสินบนและฟอกเงินในกิจกรรมต่าง ๆ ของฟีฟ่า บลัทเทอร์ประกาศว่าจะจัดให้มีการเลือกตั้งประธานฟีฟ่าคนใหม่ โดยที่เขาจะไม่ลงสมัคร แต่จะดำรงตำแหน่งต่อไปจนกว่าจะได้ประธานคนใหม่ ในวันที่ 25 กันยายน ปีเดียวกัน อัยการสวิตเซอร์แลนด์สั่งฟ้องบลัทเทอร์ฐานปฏิบัติหน้าที่โดยมิชอบ ทำให้บลัทเทอร์และเจ้าหน้าที่ระดับสูงของฟีฟ่าหลายคนถูกสั่งระงับการปฏิบัติหน้าที่ เดือนธันวาคม ปีเดียวกัน คณะกรรมการจริยธรรมของฟีฟ่าตัดสินให้บลัทเทอร์ออกจากตำแหน่งและสั่งห้ามเขาทำกิจกรรมเกี่ยวกับฟีฟ่านาน 8 ปี ต่อมาในวันที่ 24 กุมภาพันธ์ พ.ศ. 2559 คณะกรรมการอุทธรณ์ของฟีฟ่าพิพากษายืนตามคณะกรรมการจริยธรรม แต่ให้ลดโทษจาก 8 ปีเป็น 6 ปี อีซา ฮายาตู ดำรงตำแหน่งรักษาการประธานฟีฟ่าแทน จนกระทั่งจันนี อินฟันตีโน ได้รับเลือกให้เป็นประธานฟีฟ่าคนใหม่
== อ้างอิง ==
ประธานฟีฟ่า
เลขาธิการ
บุคคลที่เกิดในปี พ.ศ. 2479
พรรคแรงงานมลายา

พรรคแรงงานมลายา (Parti Buruh Malaya) เป็นพรรคการเมืองในมาเลเซียที่มีกิจกรรมระหว่าง พ.ศ. 2495 – 2512 โดยเมื่อแรกก่อตั้งนั้นใช้ชื่อว่าพรรคแรงงานมลายาทั้งหมด
== ประวัติศาสตร์ ==
=== จุดเริ่มต้น ===
พรรคแรงงานเป็นตัวแทนของแรงงานภายในรัฐ จัดตั้งขึ้นหลังจากที่รัฐบาลอาณานิคมของอังกฤษได้วางแผนจะจัดการเลือกตั้งในท้องถิ่นเมื่อ พ.ศ. 2493  ต่อมา ใน พ.ศ. 2495 ตัวแทนจากพรรคการเมืองระดับรัฐ สหภาพการค้า 21 แห่ง และองค์กรฝ่ายซ้ายของชาวมลายู (SABERKAS) ได้มาประชุมกันในกัวลาลัมเปอร์ และตัดสินใจจัดตั้งพรรคแรงงานมลายาทั้งหมดขึ้นมา ในตอนแรก องค์กรนี้มีฐานะเป็นกลุ่มต่อต้านคอมมิวนิสต์แต่ไม่ได้ต่อต้านระบอบอาณานิคม และเข้าร่วมเป็นสมาชิกสังคมนิยมสากลด้วย
ในตอนแรก ลี โมเกซังเป็นประธานพรรค ต่อมาถูกบีบให้ลาออก  ดี เอส ราเมนทันขึ้นมาเป็นประธานคนใหม่ เมื่อผู้นำพรรคเป็นสังคมนิยมหัวรุนแรง ทำให้พรรคมีแนวคิดต่อต้านสังคมนิยมมากขึ้น พรรคนี้เปลี่ยนชื่อเป็นพรรคแรงงานมลายาในเดือนมิถุนายน พ.ศ. 2497
=== พัฒนาการ ===
เพราะใช้นโยบายที่รุนแรง เมื่อพรรคเข้าร่วมในการเลือกตั้งระดับสหพันธรัฐใน พ.ศ. 2498 จึงไม่ได้รับเลือก ต่อมาเข้าร่วมในการเลือกตั้งระดับรัฐในปีนังเมื่อ พ.ศ. 2499 ได้ 8 ที่นั่ง สมาชิกของพรรคเป็นทั้งชาวมาเลเซียเชื้อสายจีนและมลายู มีชาวมาเลเซียเชื้อสายอินเดียจำนวนน้อย ทำให้พรรคนี้ไม่ได้เป็นตัวแทนของกลุ่มชุมชน สาขาเยาวชนของพรรคเรียกว่าพันธมิตรเยาวชนสังคมนิยมแห่งมลายา
== นโยบาย ==
=== ก่อนได้รับเอกราช ===
พรรคแรงงานเรียกร้องรัฐธรรมนูญซึ่งแสดงถึงการปกครองตนเองของมลายา กฎหมายที่รับรองเสรีภาพพลเมือง การวางแผนเศรษฐกิจ พรรคนี้เรียกร้องให้มีการสลายกลุ่มชาติพันธุ์ต่างๆ สร้างสัญชาติที่แสดงถึงความเป็นหนึ่งเดียวกันของรัฐ ใช้ภาษามลายูเป็นภาษาประจำชาติ และให้ภาษาอังกฤษเป็นภาษาที่สอง รวมสิงคโปร์เข้ากับสหพันธ์มลายา จำกัดอำนาจของผู้ปกครองชาวมลายู และเป็นรัฐทางโลก
=== หลังได้รับเอกราช ===
หลังจากที่มลายาได้รับเอกราชใน พ.ศ. 2500 พรรคแรงงานได้ออกมาเรียกร้องอีกครั้งใน พ.ศ. 2502 ให้จัดตั้งรัฐสังคมนิยมประชาธิปไตยแห่งมลายา และให้ความปลอดภัยแก่คนงานทุกระดับ
==อ้างอิง==
Penang Story: Facing Up to Storm Clouds : The Labour Party of Malaya, Penang Division, 1963 – 1969 
ขบวนการทางการเมืองในประเทศมาเลเซีย
พรรคแรงงานเซอลาโงร์

พรรคแรงงานเซอลาโงร์ (Parti Buruh Selangor) เป็นพรรคการเมืองในรัฐเซอลาโงร์ มาลายา ก่อตั้งเมื่อ 22 ธันวาคม พ.ศ. 2494 เค ซี เจีย เป็นประธานพรรคคนแรกใน พ.ศ. 2496 เอ ทามาลีงัม เป็นเลขาธิการพรรค เอ็ม อโรเกีย สามีเป็นรองประธาน พรรคนี้ให้ความร่วมมือกับสภาสหภาพการค้าแห่งมาลายา และได้ช่วยในการก่อตั้งสหภาพแรงงานในเซอลาโงร์
พรรคนี้มีความเชื่อมโยงกับพรรคแรงงานในปีนัง มะละกา เปรัก และสิงคโปร์ ต่อมา ในวันที่ 26 มิถุนายน พ.ศ. 2495 พรรคนี้ได้ร่วมก่อตั้งพรรคแรงงานมลายาทั้งหมด ซึ่งเป็นสหภาพของพรรคแรงงานในระดับรัฐ ต่อมาพรรคนี้ได้กลายเป็นพรรคแรงงานมลายา
ขบวนการทางการเมืองในประเทศมาเลเซีย
โจวันนี เบนเวนูตี

โจวันนี เบนเวนูตี (Giovanni Benvenuti) เป็นอดีตแชมป์โลกและอดีตนักกีฬาเหรียญทองโอลิมปิกชาวอิตาลี เกิดเมื่อ 26 เมษายน พ.ศ. 2481 และเคยเป็นนักแสดงในช่วงเวลาสั้น ๆ
== ประวัติ ==
เบนเวนูตีเคยชกมวยสากลสมัครเล่นติดทีมชาติอิตาลีไปแข่งขันในกีฬาโอลิมปิก และได้เหรียญทองในรุ่นเวลเตอร์เวทในกีฬาโอลิมปิกที่กรุงโรม พ.ศ. 2503 ก่อนที่จะชกมวยสากลอาชีพใน พ.ศ. 2504 เบนเวนูตีประสบความสำเร็จได้ครองแชมป์อิตาลีรุ่นมิดเดิลเวทและได้ครองแชมป์โลกรุ่นจูเนียร์มิดเดิลเวท WBC และ WBA ก่อนจะเสียแชมป์ให้คิม กีซูเมื่อ 25 มิถุนายน พ.ศ. 2509 โดยเป็นฝ่ายแพ้คะแนนไปในการชก 15 ยกและเป็นการแพ้ครั้งแรกของเบนเวนูตีด้วย
จากนั้น เบนเวนูตีก้าวขึ้นมาครองแชมป์โลกรุ่นมิดเดิลเวท WBC และ WBAเมื่อ 17 เมษายน พ.ศ. 2510 และเป็นฝ่ายชนะคะแนนอีมิล กริฟฟิธ ได้ครองแชมป์โลก แต่ก็เสียแชมป์คืนให้กริฟฟิทในการชกแก้มือใหม่ เบนเวนูตีขอแก้มืออีกใน พ.ศ. 2511 และเป็นฝ่ายชนะคะแนน ได้ครองแชมป์โลกอีกสมัย
เบนเวนูตีขึ้นชกป้องกันตำแหน่งไว้ได้ถึง 4 ครั้งรวมทั้งชนะน็อค ทอม บีเธีย นักมวยชาวออสเตรเลียที่เบนเวนูตีเคยแพ้น็อคในการชกนอกรอบก่อนหน้านี้ด้วย เบนเวนูตีเสียแชมป์โลกเมื่อ 7 พฤศจิกายน พ.ศ. 2513 โดยเป็นฝ่ายแพ้คะแนนการ์โลส มอนซอนจากอาร์เจนตินาไปอย่างบอบช้ำ เบนเวนูตีชกแก้มือกับมอนซอนอีกครั้ง เมื่อ 8 พฤษภาคม พ.ศ. 2514 แต่การชกจบลงอย่างรวดเร็วเพราะเบนเวนูตีสู้มอนซอนไม่ได้ ถูกไล่ถลุงอยู่ข้างเดียวจนกรรมการต้องยุติการชกในยกที่ 3 ให้มอนซอนเป็นฝ่ายชนะน็อกโดยเทคนิคไป หลังจากการชกครั้งนี้ เบนเวนูตีจึงแขวนนวมไป
== อ้างอิง ==
ย้อนอดีตมวยดัง: จิโอวานนี่ ‘นิโน่’ เบนเวนูตี ยอดมวยอันดับ 1 มะกะโรนี. นิตยสารมวยโลก ฉบับที่ 714 13 – 19 พฤษภาคม พ.ศ. 2541 หน้า 38 - 39
นักมวยสากลชาวอิตาลี
แชมป์มวยสากลประเทศอิตาลี
แชมป์โลก WBA
แชมป์โลก WBC
โซลเวิลด์คัปสเตเดียม

โซลเวิลด์คัพสเตเดียม หรือรู้จักกันในชื่อ ซางนัมสเตเดียม ตั้งอยู่ที่เมือง โซล, ประเทศเกาหลีใต้ เป็นสนามกีฬาฟุตบอลสร้างขึ้นเพื่อใช้จัดงาน ฟุตบอลโลก 2002 ก่อสร้างขึ้นในปี ค.ศ. 1998 และเปิดใช้งานในปี ค.ศ. 2001.ปัจจุบันเป็นสนามฟุตบอลที่มีขนาดใหญ่ของเอเชียเป็นรองแค่สนาม อาซาดีสเตเดียม ในเมือง เตหะราน,ประเทศอิหร่าน เท่านั้น.สนามแห่งนี้มีความจุทั้งหมด 66,806 ที่นั่ง. มีที่นั่งพิเศษทั้งหมด 829 ที่นั่ง มีห้อง VIP 754 ที่นั่ง, และอีก 75 ที่นั่งเป็นห้อง สกายบ็อก
ปัจจุบันสนามแห่งนี้เป็นสนามเหย้าของสโมสร เอฟซีโซล สโมสรฟุตบอลจาก เคลีก ซึ่งเริ่มใช้งานตั้งแต่ปี ค.ศ. 2004 และเป็นสนามเหย้ของ ฟุตบอลทีมชาติเกาหลีใต้ อีกด้วย
==อ้างอิง==
==แหล่งข้อมูลอื่น==
Seoul Sports Facilities Management Center 
สนามฟุตบอลในประเทศเกาหลีใต้
เอฟซีโซล
สิ่งก่อสร้างในเขตมาโพ
สนามกีฬาฟุตบอลโลก 2002
ศรสวรรค์ ภู่วิจิตร

ศรสวรรค์ ภู่วิจิตร  เกิดวันที่ 16 กุมภาพันธ์ พ.ศ. 2516 เป็นอดีตนักกีฬาว่ายน้ำทีมชาติไทย และปัจจุบัน เธอเป็นพิธีกรรายการข่าวทางช่อง 7 สี
== ประวัติ ==
ศรสวรรค์ ภู่วิจิตร หรือ อาย เกิดวันที่ 16 กุมภาพันธ์ พ.ศ. 2516 ที่เขตตลิ่งชัน กรุงเทพมหานคร เธอเป็นลูกสาวคนสุดท้อง และมีพี่สาว 2 คน ศรสวรรค์เข้ารับการศึกษาระดับมัธยมศึกษา ที่โรงเรียนเขมะสิริอนุสสรณ์, ระดับปริญญาตรี ในเอกวาทวิทยา จุฬาลงกรณ์มหาวิทยาลัย ปี 2536 และปริญญาโท เอกสื่อสารมวลชน ปี 2541
ศรสวรรค์ ภู่วิจิตร เป็นนักกีฬาว่ายน้ำทีมชาติไทยชุดใหญ่ครั้งแรกเมื่ออายุ 14 ปี และเคยเข้าแข่งขันกีฬาโอลิมปิกฤดูร้อน 1992 ที่บาร์เซโลนา
== ชีวิตครอบครัว ==
ศรสวรรค์สมรสกับ โทนี่ มีชัย ซึ่งเป็นผู้ฝึกสอนกอล์ฟ และมีลูกสาวด้วยกันชื่อ น้องเอมมี่
== เกียรติประวัติ ==
เหรียญทอง เหรียญทอง ประเภทว่ายกบ 100 เมตร ในการแข่งขันกีฬาเยาวชนที่ประเทศฟิลิปปินส์
เหรียญเงิน เหรียญเงิน ประเภทว่ายน้ำ 200 เมตร ในการแข่งขันกีฬาเยาวชน ที่ประเทศฟิลิปปินส์
เหรียญทอง 2 เหรียญทอง ประเภทว่ายกบ 200 เมตร และ 100 เมตร จากการแข่งขันกีฬาซีเกมส์ 1987 ที่ประเทศอินโดนีเซีย
เหรียญทอง 2 เหรียญทอง ซีเกมส์ 1989 ที่ประเทศมาเลเซีย
เหรียญทอง 3 เหรียญทอง ซีเกมส์ 1991 ที่ประเทศฟิลิปปินส์
== ผลงาน ==
พิธีกรรายการเพลง 999 ปี 2535 - 2537 ในเครือบริษัท แกรมมี่ ออกอากาศทางช่อง 9
พิธีกรรายการเจาะสนามทางช่อง 7 สี
บรรยายการแข่งขันกีฬาว่ายน้ำ ในกีฬาซีเกมส์ เอเซียนเกมส์ และโอลิมปิกเกมส์
รายงานสดกับทีมข่าวกีฬา 7 สี
สปอร์ตแฟน ทุกวันพุธและวันศุกร์ คู่กับ อดิสรณ์ พึ่งยา เวลา 12.30 น. ทางช่อง 7 HD
ข่าวกีฬาภาคค่ำ
สะเก็ดข่าว ในข่าวภาคค่ำ ทุกวันจันทร์ถึงวันพุธ เวลา 20.20 น. ทางช่อง 7 HD และ Facebook Fanpage : CH7HD NEWS สะเก็ดข่าว Official
สะเก็ดข่าววันหยุด ทุกวันหยุดนักขัตฤกษ์ เวลา 12.45 น. ทางช่อง 7 HD และ Facebook Fanpage : CH7HD NEWS #สะเก็ดข่าว Official
สะเก็ดข่าว สเปเชี่ยล ทุกวันอาทิตย์ เวลา 11.45 น. ทางช่อง 7 HD และ Facebook Fanpage : CH7HD NEWS #สะเก็ดข่าว Official
สนามข่าว 7 สี ช่วงสนามข่าวกีฬา ทุกวันพุธ เวลา 09.00 น. ทางช่อง 7 HD และ Facebook Fanpage : CH7HD NEWS
เจาะประเด็นข่าว 7 เอชดี ช่วงเจาะประเด็นข่าวกีฬา ทุกวันจันทร์ และวันศุกร์ เวลา 16.35 น. ทางช่อง 7 HD และ Facebook Fanpage : CH7HD NEWS (2564 - 2565)
อาทิตย์ติดข่าว
เจาะสนาม@Midnight คู่กับ พงษ์พิสุทธิ์ ผิวอ่อน และ วรวิตา จันทร์หุ่น ทุกคืนวันอาทิตย์ เวลา 24.00 น. ทางช่อง 7 HD
พิธีกรรายการสปอร์ตแฟน Online ทางช่อง YouTube:Ch7HD, Facebook:Ch7HD ทุกวันจันทร์ พุธ ศุกร์ เวลา 12.00-12.40 น. อดิสรณ์ พึ่งยา, สุฐิตา ปัญญายงค์, วาทิต ตรีครุธพันธุ์ (เริ่มวันที่ 15 เมษายน 2563)
=== มิวสิกวีดีโอ ===
เพลง อย่ายอมแพ้ ของ อ้อม สุนิสา
== อ้างอิง ==
== แหล่งข้อมูลอื่น ==
บุคคลจากเขตตลิ่งชัน
พุทธศาสนิกชนชาวไทย
นิสิตเก่าคณะนิเทศศาสตร์ จุฬาลงกรณ์มหาวิทยาลัย
นักว่ายน้ำชาวไทย
นักกีฬาโอลิมปิกทีมชาติไทย
ผู้เข้าแข่งขันโอลิมปิกฤดูร้อน 1992
นักกีฬาจากกรุงเทพมหานคร
นักกีฬาเหรียญทองซีเกมส์ชาวไทย
ผู้ประกาศข่าวช่อง 7
ชาวไทยเชื้อสายไหหลำ
แทกูสเตเดียม

แทกูสเตเดียม (ชื่อเดิม:แทกูเวิล์ดคัพสเตเดียม,) หรือรู้จักกันในชื่อ บลู อาร์ซ เป็นสนามกีฬาอเนกประสงค์ ตั้งอยู่ที่เมือง แทกู, ประเทศเกาหลีใต้ มีความจุทั้งหมด 65,000 ที่นั่ง (ในอนาคตจะลดเหลือ 53,000 ที่นั่ง หลังจากการปรับปรุง) มีที่จอดรถทั้งหมด 3,550 คัน.อยู่ห่างจาก ท่าอากาศยานแทกู 11 กิโลเมตร
สนามแห่งนี้เคยใช้เป็นสนามในการแข่งขัน ฟุตบอลโลก 2002 ที่ประเทศเกาหลีใต้เป็นเจ้าภาพ. ปัจจุบันสนามแห่งนี้เป็นสนามเหย้าของ สโมสรฟุตบอลแทกู.
==อ้างอิง==
==แหล่งข้อมูลอื่น==
Daegu Sports Facilities Management Center
สนามฟุตบอลในประเทศเกาหลีใต้
สนามกีฬาฟุตบอลโลก 2002
สิ่งก่อสร้างในแทกู
ปูซานอาซิแอดสเตเดียม

ปูซานอาซิแอดสเตเดียม หริอ อาซิแอดสเตเดียม เป็นสนามกีฬาอเนกประสงค์ ตังอยู่ที่เมือง ปูซาน, ประเทศเกาหลีใต้ สนามแห่งนี้สร้างขึ้นเพื่อใช้จัดการแข่งขันกีฬา เอเชียนเกมส์ 2002 และ ฟุตบอลโลก 2002 มีความจุทั้งหมด 53,864 ที่นั่ง เริ่มเปิดใช้บริการในปี ค.ศ. 2001
ปัจจุบันสนามแห่งนี้เป็นสนามเหย้าของสโมสร ปูซานไอพาร์ก สโมสรฟุตบอลในเคลีก
สนามฟุตบอลในประเทศเกาหลีใต้
สนามกีฬาฟุตบอลโลก 2002
สิ่งก่อสร้างในปูซาน
เชจูเวิลด์คัพสเตเดียม

เชจูเวิลด์คัพสเตเดียม เป็นสนามกีฬาฟุตบอลอเนกประสงค์ ก่อสร้างขึ้นในปี ค.ศ. 1999 และเปิดให้ใช้บริการในปี ค.ศ. 2001 สนามตั้งอยู่บน เกาะเชจู, ประเทศเกาหลีใต้ สนามแห่งนี้เคยใช้จัดการแข่งขัน ฟุตบอลโลก 2002 โดยในปีนั้น ประเทศเกาหลีใต้ เป็นเจ้าภาพ มีความจุทั้งหมด 35,657 ที่นั่ง (เดิม 42,256 ที่นั่ง)
ปัจจุบันสนามแห่งนี้เป็นสนามเหย้าของ สโมสรฟุตบอลเชจูยูไนเต็ด
==แหล่งข้อมูลอื่น==
Jeju Tour Information Center  
Jeju Tour Information Center  
Jeju Athletic Association Center  
Jeju United Official Site  
World Stadiums 
สนามฟุตบอลในประเทศเกาหลีใต้
สิ่งก่อสร้างในจังหวัดเชจู
สนามกีฬาฟุตบอลโลก 2002
ซูว็อนเวิลด์คัพสเตเดียม

ซูว็อนเวิลด์คัพสเตเดียม เป็นสนามกีฬาฟุตบอลอเนกประสงค์ เปิดใช้บริการในปี ค.ศ. 2011 มีความจุทั้งหมด 43,959 ทีนี่ง ตั้งอยู่ที่เมือง ซูว็อน, ประเทศเกาหลีใต้ ปัจจุบันเป็นสนามเหย้าของ ซูว็อนซัมซุงบลูวิงส์ สโมสรฟุตบอลจาก เคลีก
==แหล่งข้อมูลอื่น==
Official Site 
Official Twitter 
Suwon Samsung Bluewings Official Site  
Stadiums
สนามฟุตบอลในประเทศเกาหลีใต้
ซูว็อนซัมซุงบลูวิงส์
สิ่งก่อสร้างในจังหวัดคย็องกี
อุลซันมุนซูฟุตบอลสเตเดียม

อุลซันมุนซูฟุตบอลสเตเดียม, มีชื่อเล่นว่า บิ๊กคราวน์สเตเดียม เป็นสนามกีฬาฟุตบอลอเนกประสงค์ ตั้งอยู่ที่เมือง อุลซัน, ประเทศเกาหลีใต้ มีความจุทั้ง 44,102 ที่นั่ง ปัจจุบันเป็นสนามเหย้าของ สโมสรฟุตบอลอุลซันฮุนได สโมสรจาก เคลีก
==แหล่งข้อมูลอื่น==
Official Site  
Ulsan Sports Facilities Management Center  
Ulsan Hyundai FC Official Site 
Stadium picture
World Stadiums 
สนามฟุตบอลในประเทศเกาหลีใต้
สนามกีฬาฟุตบอลโลก 2002
สิ่งก่อสร้างในอุลซัน
ช็อนจูเวิลด์คัพสเตเดียม

ช็อนจูเวิลด์คัพสเตเดียม เป็นสนามกีฬาฟุตบอลอเนกประสงค์ ตั้งอยู่ที่เมืองช็อนจู จังหวัดช็อลลาเหนือ ประเทศเกาหลีใต้ มีความจุทั้งหมด 43,348 ที่นั่ง ปัจจุบันเป็นสนามเหย้าของสโมสรฟุตบอลช็อนบุกฮุนไดมอเตอส์ในเคลีก
==แหล่งข้อมูลอื่น==
Jeonju Sports Facilities Management Center  
Jeonbuk Hyundai Motors Official Site  
Jeonbuk Hyundai Motors Official Site  
World Stadiums 
สนามฟุตบอลในประเทศเกาหลีใต้
สิ่งก่อสร้างในจังหวัดช็อลลาเหนือ
สโมสรฟุตบอลช็อนบุกฮุนไดมอเตอส์